আজ মহাকরণে এলেন স্বয়ং অমিতাভ বচ্চন। ভোরবেলা হাজির একমাত্র ২৪ ঘণ্টার ক্যামেরা। দর্শকের উদ্দেশ্যে সুপ্রভাত জানিয়ে জলদি তিনি ঢুকে পড়লেন মহাকরণে। সেখানে পুলিশ স্টেশনের সেট সাজানো তিন দিন ধরে। বিদ্যা বালান ও নওয়াজউদ্দিন সিদ্দিকির শট আগেই নেওয়া হয়ে গিয়েছে।
 ওয়েব ডেস্ক: আজ মহাকরণে এলেন স্বয়ং অমিতাভ বচ্চন। ভোরবেলা হাজির একমাত্র ২৪ ঘণ্টার ক্যামেরা। দর্শকের উদ্দেশ্যে সুপ্রভাত জানিয়ে জলদি তিনি ঢুকে পড়লেন মহাকরণে। সেখানে পুলিশ স্টেশনের সেট সাজানো তিন দিন ধরে। বিদ্যা বালান ও নওয়াজউদ্দিন সিদ্দিকির শট আগেই নেওয়া হয়ে গিয়েছে।
গত বছর থেকেই নভেম্বর মাসটা কলকাতাতেই থাকতে শুরু করেছেন বিগ বি। আগের ছবিটি ছিল সুজিত সরকারের পিকু। সাইকেলে চড়ে এই রাইটার্স বিল্ডিং-এর আশেপাশেই শুটিং করেছিলেন ভাস্কর ব্যানার্জি। সেই ভাস্কর ব্যানার্জিরই দেখা মিলল কাল। একটু অন্যরকম চেহারায়। সাদা-কুর্তা পাজামার ওপর আকাশি রঙের জহরকোট পরে, জনতার উদ্দেশ্যে হাত নাড়তে নাড়তে স্বভাবসিদ্ধ ভঙ্গিমায় এগিয়ে গেলেন মেক-আপ ভ্যানের দিকে। এসে পৌছনোর কথা ছিল ঢাকুরিয়া লেকের সামনে। তিনি মেক-আপ ভ্যান থেকে নেমে এলেন, নতুন ছবির জন্য নতুন লুকে। সেই সাদামাটা হাফহাতা চেকশার্ট। কিন্তু বদলে গিয়েছে কাঁচাপাকা চুলের স্টাইল। ছোট করে ছাঁটা। ঋভু দাশগুপ্তের থ্রিলার ছবি তিন-এ অভিনয় করছেন তিনি। থ্রিলার বলেই এখনও তাঁর চরিত্র সম্পর্কে কিছুই জানার অবকাশ নেই।
ফার্স্ট শট ঢাকুরিয়া লেকে। টেলিফোন বুথে ঢুকে ফোন করছেন অমিতাভ।